CELEX: 62008CN0450
Language: mt
Date: 2008-10-15 00:00:00
Title: Kawża C-450/08: Talba għal deċiżjoni preliminari mressqa mil-Landgericht Tübingen (il-Ġermanja) fil- 15 ta' Ottubru 2008 — FGK Gesellschaft für Antriebsmechanik mbH vs Notar Gerhard Schwenkel

21.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 69/16
            
         Talba għal deċiżjoni preliminari mressqa mil-Landgericht Tübingen (il-Ġermanja) fil-15 ta' Ottubru 2008 — FGK Gesellschaft für Antriebsmechanik mbH vs Notar Gerhard Schwenkel
   (Kawża C-450/08)
   (2009/C 69/28)
   Lingwa tal-kawża: Il-Ġermaniż
   Qorti tar-rinviju
   Landgericht Tübingen (il-Ġermanja)
   Partijiet fil-kawża prinċipali
   
      Rikorrenti: FGK Gesellschaft für Antriebsmechanik mbH
   
      Konvenut: Notar Gerhard Schwenkel
   
      Parti oħra fil-kawża: Il-President tal-Landgerich Tübingen
   Domanda preliminari
   
               1)
            
            
               Id-Direttiva tal-Kunsill 69/335/KEE, tas-17 ta' Lulju 1969, li tikkonċerna taxxi indiretti fuq il-ġbir tal-kapital (1) (kif emendata bid-Direttiva tal-Kunsill 85/303/KE, tal-10 ta' Ġunju 1985) għandha tiġi interpretata fis-sens li d-drittijiet mitluba min-nutar uffiċjal fis-servizz ċivili għat-tfassil ta' att relatat ma' operazzjoni li taqa' taħt id-Direttiva 69/335 għandhom jiġu kkunsidrati bħala taxxa fis-sens ta' din id-direttiva meta d-dispożizzjonijiet nazzjonali applikabbli jipprovdu, minn naħa, li l-funzjonijiet ta' nutar jistgħu jiġu eżerċitati wkoll minn uffiċjali fis-servizz ċivili li jkunu huma stess il-kredituri tad-drittijiet dovuti lilhom fir-rigward tal-attivitajiet tagħhom, u, min-naħa l-oħra, li ebda parti mid-drittijiet dovuti fir-rigward tat-tfassil ta' att relatat ma' operazzjoni li taqa' taħt id-Direttiva ma titħallas lill-Istat permezz ta' ċessjoni ta' portata ġenerali?
            
         
      (1)  ĠU L 249, p. 25.